proxectonos/corpus_dominio_legal_administrativo_tmp huggingface dataset:
03/01/2020 | Administración LocalMunicipal
Irixoa
Convocatoria xuíz de paz titular

De conformidade co establecido nos arts.101 e concordantes. da Lei Orgánica 6/1985 do Poder Xudicial, convócase publicamente elección para o cargo de Xuíz de Paz titular deste municipio. A)- ser español. B)- ser maior de idade. C)- non estar impedido física ou psiquicamente para o desempeño do cargo. D)- non estar condenado ou procesado por delicto doloso. E)- estar no pleno exercicio dos dereitos civís e non permanecer en causa de incompatibilidade, incapacidade ou prohibición para o cargo de xuíz. F)- residencia no municipio, caso de resultar nomeado. Retribución: unicamente terase dereito a percibir a compensación establecida pola Consellería de Presidencia, sen que o concello complemente a mesma. Presentación de candidaturas: Os interesados no citado cargo deberán presentar solicitude no rexistro municipal, no prazo de 15 días hábiles, contado a partir do seguinte da publicación do presente edicto no BOP. A solicitude deberá ser complementada coa documentación seguinte: - certificado de nacemento ou fotocopia compulsada do DNI. - certificado do Rexistro Central de Penados, así como declaración complementaria de non estar inculpado ou procesado por delicto doloso, conforme á Lei 68/1980. - xustificación dos méritos alegados. - declaración xurada de reunir os requisitos legais para acceder ao nomeamento e de non estar incurso en ningunha das causas de incapacidade ou de incompatibilidade para exercer o cargo. - acreditación documental da profesión actual da/o solicitante. O que se publica para xeral coñecemento, quedando o expediente en exposición pública na secretaría municipal durante o prazo de convocatoria. Irixoa, 30 de decembro de 2019 O alcalde Antonio Deibe Sanmartín
03/01/2020 | Administración LocalMunicipal
Cambre
Avocación de competencias da sexta tenente de alcalde Maria Dolores Pan Lesta dende o día 2 ao 7 de xaneiro de 2020, ambos os dous incluídos

Esta Alcaldía, con data do día 26 de decembro de 2019, ditou a resolución núm.2650/2019 que literalmente se transcribe a seguir: “Dona Ramona Liliana Sanchez Largo Eustaquio, sexta tenente de alcalde, comunicou a esta alcaldía que non poderá exercer as súas funcións como concelleira delegada de área, dende o día 2 ao 7 de xaneiro de 2020, ambos os dous incluídos, segundo o seu escrito rexistrado de entrada o día 23 de decembro de 2019 co número 0/8517. Por Resolución de Alcaldía número 1323/2019, de data 1 de xullo, de delegación de atribucións da Alcaldía nos membros da Xunta de Goberno Local e noutros concelleiros e concelleiras, conferín a delegación xenérica da área de Economía, Facenda e Recursos Humanos a prol de dona Ramona Liliana Sanchez Largo Eustaquio, constando a súa aceptación do cargo con data 4 de xullo de 2019. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, RESOLVO: Primeiro: Avocar a delegación xenérica efectuada a prol de dona Ramona Liliana Sanchez Largo Eustaquio dende o día 2 ao 7 de xaneiro de 2020, ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo Resolución 1323/2019, do 1 de xullo. Segundo: Publicar a resolución no Boletín Oficial da Provincia e dar conta ao Pleno na vindeira sesión que teña lugar.” O que se publica para coñecemento xeral. Cambre, 27 de decembro de 2019 O alcalde Óscar A. Garcia Patiño
03/01/2020 | Administración LocalMunicipal
Carnota
Exposición pública do padrón fiscal da taxa por recollida domiciliaria de lixo ou residuos sólidos urbanos 2020

Aprobado por Decreto da Alcaldía de data 26 de decembro de 2019, o PADRON FISCAL DA TAXA POR RECOLLIDA DOMICILIARIA DE LIXO OU RESIDUOS SOLIDOS URBANOS correspondente ó exercicio 2020, expónse nas oficinas xerais do Concello durante o prazo dun mes, contado a partir do día seguinte ó da publicación do presente edicto no BOP. Durante o citado prazo, os interesados poderán examinalo en horario de atención ó público e presentar as reclamacións e recursos que estimen oportunos. Carnota, a 30 de decembro de 2019 O ALCALDE Juan Manuel Saborido Rama
03/01/2020 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de acordo de aprobación inicial da terceira fase do Plan de travesías 2019

ANUNCIO DE ACORDO DE APROBACIÓN INICIAL DA TERCEIRA FASE DO PLAN DE TRAVESÍAS 2019 A Exma. Deputación Provincial da Coruña, en sesión celebrada o 20 de decembro de 2019, adoptou entre outros o seguinte acordo: 1) Aprobar inicialmente o PLAN DE TRAVESÍAS 2019, 3.ª FASE, cun orzamento total de 770.183,68 €, e que son as que a continuación se detallan: Esta aprobación inicial ten o carácter de mera programación, que non xera por tanto ningún compromiso económico nin de execución para a Deputación ata que se acredite que existe crédito adecuado e suficiente e apróbese definitivamente o plan ou a correspondente fase do mesmo.2) Remitir o citado proxecto ao Concello de Oleiros para os efectos da adopción dos acordos e remisión da documentación a que refírese a base 3.ª das bases de colaboración entre a Deputación Provincial da Coruña e os Concellos para a execución dos proxectos a incluír nas distintas fases do Plan de Travesías 2016-2019, aprobadas polo Pleno en sesión celebrada o 29-07-2016 (BOP 144/1-08-2016). A Coruña, 26 de decembro de 2019. O PRESIDENTE O SECRETARIO VALENTÍN GONZÁLEZ FORMOSO JOSÉ LUIS ALMAU SUPERVÍA
03/01/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.67675. Muro. Concello de Cabana de Bergantiños

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Thomas David Ivan Stoyanov Beldron Marichal solicita de Augas de Galicia, por atoparse nas marxes do río Santa Margarida, a autorización de obras no polígono 70, parcela 48, no lugar de Bello, parroquia de Corcoesto (San Pedro), concello de Cabana de Bergantiños (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.67675. As obras solicitadas consisten na construción dun muro de escollera de 60,00 m. l. de lonxitude e 1,50 m de altura. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cabana de Bergantiños ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 30 de decembro de 2019. O xefe do Servizo Territorial Néstor Rodríguez Arias
03/01/2020 | Administración LocalMunicipal
Mesía
Aprobación definitiva crédito extraordinario CE 02/2019

Rematado o prazo de exposición ao público do acordo plenario de data 3 de decembro de 2019, de aprobación inicial do expediente de crédito extraordinario CE 02/2019 do orzamento municipal para o exercicio 2019, publicado no BOP nº 231, de data 4 de decembro de 2019, sen que se presentasen reclamacións, enténdese aprobado definitivamente, conforme ó disposto no artigo 177 en relación co 169 do Texto refundido da lei reguladora das facendas locais. Así mesmo, en cumprimento da citada normativa, faise público o resumo por capítulos do estado de ingresos e gastos do orzamento tras a aprobación do expediente: En virtude do disposto no artigo 171 en relación co 177 do Texto refundido da lei reguladora das facendas locais, contra esta aprobación definitiva poderase interpoñer recurso contencioso-administrativo na forma e prazos que establecen as normas reguladoras de dita xurisdición. Mesía, 30 de decembro de 2019. O alcalde, Asdo./ Mariano Iglesias Castro.
03/01/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.68966. Recheo. Concello de Oleiros

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO UTE Vía Ártabra solicita de Augas de Galicia, por atoparse nas marxes do río Folgueiras, a autorización de obras no lugar de Campo de Souto, parroquia de Iñás (San Xorxe), concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.68966. As obras solicitadas consisten no recheo de terras nun lateral do trazado da autovía Vía Ártabra NVI-AP9, Fase I: N-VI-AC-221. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 30 de decembro de 2019. O xefe do Servizo Territorial Néstor Rodríguez Arias
03/01/2020 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de formalización de contratos efectuados pola Excma. Deputación Provincial da Coruña no período comprendido entre o 1 e o 31 de decembro de 2019

Anuncio de formalización de contratos efectuados pola Excma. Deputación Provincial da Coruña no período comprendido entre o 1 e o 31 de decembro de 2019 Con arranxo ao disposto no artigo 154 da Lei 9/2017, do 8 de novembro, de Contratos do Sector Público, faise pública a relación de contratos formalizados por esta Deputación Provincial da Coruña no mes de decembro de 2019. A Coruña, 30 de decembro de 2019. O presidente O secretario Valentin González Formoso José Luis Almau Supervía
03/01/2020 | Administración LocalMunicipal
Cerceda
Secretaría
Aprobación inicial da modificación da Ordenanza fiscal reguladora do imposto sobre construcións, instalacións e obras

ANUNCIO Aprobación inicial da modificación da Ordenanza fiscal reguladora do imposto sobre construcións, instalacións e obras En sesión do Concello Pleno, celebrada o día 30/12/2019, a modificación da Ordenanza fiscal reguladora do imposto sobre contrucións, instalacións e obras. Sométese o expediente a información pública e audiencia ós interesados polo prazo de trinta días hábiles para a presentación de reclamacións e suxerencias, prazo que comenzará a partir do día seguinte ó da publicación do anuncio no BOP. Deberá publicarse, así mesmo, no taboleiro de anuncios do Concello. No caso de que non presentarse reclamacións ou suxerencias, entederase definitivamente adoptado o acordo ata entón provisional. Para a entrada en vigor deberán publicarse no Boletín Oficial da Provincia, íntegramente o texto definitivo e entrarán en vigor trascurrido o prazo o prazo de quince días hábiles da recepción da comunicación do presente acordo polos órganos competentes da Administración Xeral do Estado e da Comunidade Autónoma. Cerceda, 30 de decembro de 2019. O alcalde-presidente José García Liñares
03/01/2020 | Administración LocalMunicipal
Ames
Aprobación inicial terceira modificación do regulamento orgánico municipal (ROM) do concello de AmesAprobación inicial terceira modificación do regulamento orgánico municipal (ROM) do concello de Ames

En sesión plenaria de 26 de decembro de 2019, prestase aprobación inicial á terceira modificación do Regulamento Orgánico Municipal (ROM) do Concello de Ames. En cumprimento do acordo plenario de 26 de decembro de 2019, dito acordo de aprobación inicial así como o texto modificado sometese a exposición publica por prazo de 30 días hábiles mediante anuncio no Boletín Oficial da Provincia e no taboleiro de anuncios da sede electrónica do Concello, por prazo de 30 días hábiles, a efectos de exame e alegacións Para o suposto de non presentarse alegacións, o acordo de aprobación inicial quedará elevado a definitivo de forma automática. Ames, 30 de decembro de 2019 O alcalde José Manuel Miñones Conde
03/01/2020 | Administración LocalMunicipal
Cee
Aprobación inicial orzamento 2020

Aprobado inicialmente en sesión ordinaria do Pleno deste Concello, con data do 27.12.2019, o Orzamento Xeral, Bases de Execución, e Anexo de persoal para o exercicio económico 2020, conforme ao previsto no artigo 169 do R. D. L 2/2004, do 5 de marzo, exponse ao público o expediente e a documentación preceptiva por prazo de quince días desde a publicación deste anuncio, para os efectos de reclamacións e alegacións. De conformidade co acordo adoptado o Orzamento considerarase definitivamente aprobado, se durante o citado prazo non presenten reclamacións. Cee, 30 de diciembre de 2019 Alcaldesa Margarita Lamela Louzán.
24/01/2020 | Administración LocalMunicipal
Porto do Son
Anuncio de decreto de delegación de función da Alcaldía

Visto que durante os días 22 a 24 de xaneiro (incluidos) non vou estar presente no concello de Porto do Son, e co fin de asegurar o correcto funcionamento da alcaldía ao abeiro do disposto no artigo 23.3 da Lei 7/1985 de 2 de abril e o réxime de delegación de competencias do concello de Porto do Son (BOP nº 133 de 16/07/2019), Por decreto de Alcaldía núm.35/2020 de data 20/01/2020, o Sr. Alcalde- Presidente deste Concello; D. Saleck Legat Salan, ditou a resolución de delegación de funcións de Alcaldía cuio contenido se transcribe: Primeiro.- Designar como alcaldesa en funcións á primeira tenente alcalde Dna Beate Maria Arritokieta Caizapanta Arzelus durante os días 22 a 24 de xaneiro (incluidos). Segundo.- Publicar o correspondente anuncio no Boletín Oficial da Provincia, en cumprimento do que dispón o artigo 44 do R. D. 2568/1986, do 28 de novembro, Regulamento de Organización, Funcionamento e Réxime Xurídico das Entidades Locais. Porto do Son, 20 de xaneiro de 2020 O ALCALDE- PRESIDENTE Asdo.: D. José Luis Oujo Pouso
24/01/2020 | Administración LocalMunicipal
As Pontes de García Rodríguez
Secretaría
Anuncio de información pública do acordo de aprobación inicial do Inventario municipal de bens, dereitos e camiños do concello das Pontes

En sesión do Pleno do Concello de data 08/01/2020, aprobouse inicialmente o Inventario municipal de bens do Concello das Pontes, en substitución do existente do ano 1995 e que se contén na plataforma informática de xestión do inventario municipal, que inclúe o catálogo de vías públicas. Ademais, acordouse someter o inventario a información pública durante o prazo de vinte días hábiles mediante anuncio no Boletín Oficial da Provincia da Coruña e na páxina web municipal. Durante ese prazo, poderanse presentar alegacións nas formas previstas na lexislación reguladora do procedemento administrativo común. A consulta do inventario pode realizarse no Departamento de Obras do Concello (rúa Castelao, número 36), en horario de 8.00 a 15.00 horas, ou a través do seguinte enlace a páxina web municipal https://vive.aspontes.org/consulta-publica-para-a-aprobacion-do-inventario-municipal/. O inventario entenderase aprobado de forma definitiva no suposto de que non se presenten alegacións durante o prazo de información publica. As Pontes de García Rodríguez, 21 de xaneiro de 2020. O concelleiro delegado de Contratación e Cultura Vicente Roca Uceira
24/01/2020 | Administración LocalMunicipal
Porto do Son
Padrón fiscais

A Pablo Hugo Maslouh Del Ganso ditou resolución o 16/01/2020, aprobando o padrón fiscal da taxa pola prestación de servizos no Complexo Deportivo da Piscina Municipal correspondente ao mes de Xaneiro de 2020, resolvendo: “Primeiro.- Aprobar os recibos en concepto de taxa pola prestación de servizos do Complexo Deportivo da Piscina Municipal de Porto do Son durante o período correspondente ó mes de xaneiro 2020 que comeza co abonado con código número 2 e termina co abonado con código número 1910 totalizando 403 abonos por importe de 13.283,90 €. Segundo.- Aprobar os recibos do mes de xaneiro 2020 en concepto de matrícula, totalizando 3 matrículas por importe de 89,70 €. Terceiro.- Aprobar os gastos de xestión (comisións) do Padrón de xaneiro 2020, totalizando un total de 403 abonos, por importe de 19,51 € e aprobar os gastos de xestión (comisións) por devolución de recibos por un total de 0,08 €, por recibo devolto. Cuarto.- Dar conta deste acordo á Tesourería e Intervención Municipais” Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 17 de xaneiro de 2020 O Alcalde- Presidente, José Luis Oujo Pouso.
24/01/2020 | Administración LocalMunicipal
Padrón
Anuncio de nomeamento de alcalde en funcións

En cumprimento do establecido no artigo 44 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise público o seguinte Decreto do señor Alcalde número 28/2020, do 17 de xaneiro, polo que se nomea Alcalde en funcións: <<Con motivo da miña ausencia do termo municipal dende o día 22 ao 24 de xaneiro de 2020, ambos incluídos, faise necesario nomear Alcalde en funcións para ese período, e Considerando as funcións que o artigo 47 do Real decreto 2.568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, atribúe aos Tenentes de Alcalde, Primeiro. Nomear Alcalde en funcións ao primeiro Tenente de Alcalde don Ángel Rodríguez Conde dende o día 22 ao 24 de xaneiro de 2020, ambos incluídos. Segundo. Ordenar a publicación do presente Decreto no Boletín Oficial da Provincia da Coruña, comunicalo aos diferentes servizos municipais e dar conta ao Pleno na seguinte sesión ordinaria que se convoque. Terceiro. Notificar a presente resolución a todas as persoas interesadas, coa indicación de que pon fin á vía administrativa e contra a cal poderase interpoñer: - Potestativamente o recurso de reposición, no prazo máximo dun mes desde o día de recepción da notificación da presente resolución, ante o mesmo órgano que ditou o acto impugnado. - Con posterioridade á resolución expresa ou presunta do recurso de reposición, ou ben directamente, poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses desde o día de recepción da notificación da presente resolución. - O recurso extraordinario de revisión, segundo o previsto no artigo 113 da Lei 39/2015, do 1 de outubro, do procedemento administrativo común das administracións públicas, ou calquera outro que estime procedente.>> Padrón, 20 de xaneiro de 2020 O Alcalde (Documento asinado dixitalmente) Asdo. Antonio Fernández Angueira
24/01/2020 | Administración LocalMunicipal
Porto do Son
Aprobación de padróns fiscais

A Concelleira Delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto de Alcaldía 553/2019, ditou Resolución o 16/01/2020, aprobando o padrón do prezo público pola prestación do Servizo de Axuda no Fogar correspondente ao mes de decembro de 2019, por un importe total de 3.977,52 euros (tres mil novecentos setenta e sete euros con cincuenta e dous céntimos). O que se fai público para xeral coñecemento. Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 17 de xaneiro de 2020. O Alcalde-Presidente, José Luis Oujo Pouso
24/01/2020 | Administración LocalMunicipal
Cedeira
Delegación de funcións de Alcaldía no primeiro tenente de alcalde

Con data 17.01.2020 foi ditada a Resolución de Alcaldía núm.22/2020 que literalmente di: Tendo previsto ausentarme do termo municipal os días 21, 22, 23 e 24 de xaneiro de 2020, e de conformidade co disposto no artigo 23.3 da Lei 7/1985, de 2 de abril, reguladora das bases do réxime local; e no artigo 47 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, Primeiro.- Delegar as función de Alcaldía no 1º Tenente de Alcalde, D. Manuel Pérez Riola, a fin de que substitúa na totalidade das citadas funcións os días 21, 22, 23 e 24 de xaneiro de 2020. Segundo.- Notificar a presente Resolución ó interesado, así como publicala no taboleiro de edictos da Corporación e no Boletín Oficial da Provincia.” En Cedeira, 17 de xaneiro de 2020 O Alcalde, Pablo Diego Moreda Gil
24/01/2020 | Administración LocalMunicipal
Muros
Delegación de funcións da Alcaldía-Presidencia

A alcaldía deste Concello por decreto núm.59/2020 de 21 de xaneiro de 2020 aprobou a seguinte Resolución, cuxa parte dispositiva se transcríbese literalmente PRIMEIRO.– Delegar en D.ª Cristina Camelia Lucia Cecilia Furones Chirciu, primeira tenente de alcalde a totalidade das funcións da Alcaldía, nos termos do artigo 23.3 e 4 da Lei 7/1985, do 2 de abril, Reguladora das Bases do Réxime Local, dende o día 22 ao 25 de xaneiro de 2020, ambos incluídos. SEGUNDO.– A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. TERCEIRO.– O órgano delegado ten que informar a esta Alcaldía, a posteriori, e, en todo caso, cando se lle requira para iso, da xestión realizada e das disposicións pronunciadas no período de referencia, e con carácter previo daquelas decisións de transcendencia, tal e como se prevé na o artigo 115 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. CUARTO.– A delegación conferida no presente Decreto requirirá para a súa eficacia a aceptación do órgano delegado, entendéndose esta outorgada tacitamente se non se formula ante esta Alcaldía expresa manifestación de non aceptación da delegación. QUINTO.– A presente resolución será publicada no Boletín Oficial da Provincia da Coruña, dándose conta do seu contido ao Pleno da Corporación na primeira sesión que esta celebre. SEXTO.– No non previsto expresamente nesta resolución aplicaranse directamente as previsións da Lei 7/1985, do 2 de abril, Reguladora das Bases do Réxime Local, e do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, en canto ás regras que para a delegación establécense nas devanditas normas. SÉTIMO.– Contra este Decreto, que pon fin á vía administrativa, de conformidade co que establece o artigo 52 da Lei 7/1985, do 2 de abril, Reguladora das Bases do Réxime Local, e consonte o que dispoñen os arts 123 e 124 da Lei 39/2015 do 1 de outubro, do Procedemento Administrativo Común das Administracións Públicas, poderá interpoñerse, con carácter previo e potestativo, recurso de reposición ante a Alcaldía deste Concello, no termo dun mes contado desde o día seguinte á recepción da súa notificación, ou ben directamente recurso contencioso-administrativo ante o xulgado do Contencioso-Administrativo de Guadalaxara, no termo de dous meses contado desde o día seguinte á recepción da súa notificación. Con todo, poderá interpoñer calquera outro, se o considera conveniente. En Muros, 21 de xaneiro de 2020 A alcaldesa Asdo. María Inés Monteagudo Romero
24/01/2020 | Administración LocalMunicipal
Camariñas
Delegación das funcións da Alcaldía os días 22 e 23 de xaneiro no primeiro tenente de alcalde por ausencia

ANUNCIO DELEGACIÓN DAS FUNCIÓNS DA ALCALDÍA OS DÍAS 22 E 23 DE XANEIRO NO PRIMEIRO TENENTE DE ALCALDE POR AUSENCIA Por ausentarme da Alcaldía os días 22 e 23 de xaneiro de 2020, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, en esta data ACORDO: PRIMEIRO.–Delegar as funcións da Alcaldía os días 22 e 23 de xaneiro de 2020 no 1.º tenente de alcalde, D. Sergio Caamaño Fernández. No suposto de producirse a vacante, ausencia ou enfermidade do anteriormente indicado, as referidas funcións pasarían automaticamente aos demais tenentes de alcalde, segundo a orde de nomeamento. No suposto que a abaixo asinante alcaldesa se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO.–Que as resolucións administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO.–Notificar o presente Decreto ao interesado, procedéndose á súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 20 de xaneiro de 2020. A alcaldesa Asdo.: Sandra Insua Rial
24/01/2020 | Administración LocalMunicipal
Ponteceso
Intervención - Tesouraría
Anuncio de exposición pública do padrón das taxas polos servizos de subministración de auga e conservación de contadores, saneamento e depuración de augas residuais, corresponde ao 3º trimestre de 2019

A empresa concesionaria do servizo de subministración domiciliaria de auga potable e saneamento e depuración de augas residuais elaborou o Padrón das taxas polos servizos de subministración de auga e conservación de contadores, saneamento e depuración de augas residuais correspondente ao 3º trimestre de 2019. O padrón estará a disposición do público durante 15 días, contados dende a publicación deste anuncio no BOP da Coruña, na oficina de Espina & Delfín, SL (rúa Aduana, 11 Ponteceso), en horario de 9.00 h a 13.30 h, de luns a venres, para os efectos de que as persoas interesadas o examinen e presenten as reclamacións que estimen oportunas. Contra estos actos poderá formularse ante o alcalde do Concello de Ponteceso, o recurso de reposición previo ao contencioso-administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos no dito texto legal. A publicación deste anuncio no BOP produce os efectos de notificación expresa ao abeiro do que dispón o artigo 102.3 da Lei 58/2003, de 17 de decembro. O pagamento poderá realizarse nas oficinas da empresa Espina & Delfín, SL, abertas ao público de 09.00 h a 13.30 h, de luns a venres, ata o 17/04/2020. Unha vez que transcorra o período voluntario de pago establecido, as débedas pendentes esixiranse pola vía de constrinximento coa recarga de prema e os xuros de mora que se produzan. Ponteceso, 21 de xaneiro de 2020 O alcalde Xosé Lois García Carballido
24/01/2020 | Administración LocalMunicipal
Bergondo
Secretaría
Avocación de competencias

Por Resolución da Alcaldía núm.39/2020, do 14 de xaneiro, avocouse a competencia delegada na Xunta de Goberno Local por Resolución núm.771/2019, do 21 de xuño, para aprobar a convocatoria do premio do I Concurso de Poesía Filomena Dato Concello de Bergondo e as bases que rexirán esta convocatoria, expte.2020/X999/000012. O que se publica consonte co disposto no artigo 44.3 do Real decreto 2568/1986, do 28 de novembro. Bergondo, 17 de xaneiro de 2020 A alcaldesa. Aiping Gomez Salas Oronoz
24/01/2020 | Administración LocalMunicipal
Pontedeume
Aprobación definitiva do límite de gasto non financiero, do orzamento municipal e do cadro de persoal do Concello de Pontedeume 2020

Aprobación definitiva do límite de gasto non financiero, do orzamento municipal e do cadro de persoal do Concello de Pontedeume 2020 O Pleno do Concello de Pontedeume, celebrado en sesión extraordinaria e urxente o 18/12/2019, adoptou o acordo de aprobación do límite de gasto non financeiro, do orzamento municipal e do cadro de persoal do Concello de Pontedeume 2020, cuxo anuncio foi publicado no BOP da Coruña número 244, do 24/12/2019. Concluído o período de información pública sen que se teñan presentado alegacións, de conformidade co disposto no artigo 169 do Real Decreto Lexislativo 2/2004, do 5 de marzo, polo que se aproba o Texto refundido da Lei reguladora das facendas locais e o artigo 20 do Real decreto 500/1990, do 20 de abril, mediante o presente, publícase o resumo por capítulos: O cadro de persoal desta Corporación, aprobado xunto co orzamento, é o seguinte: Contra a aprobación definitiva os interesados poderán interpoñer directamente recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partir da aprobación definitiva. Documento asinado dixitalmente por D. Bernardo Fernández Piñeiro, alcalde-presidente, en Pontedeume a 21 de xaneiro de 2020
23/01/2020 | Administración LocalMunicipal
Mugardos
Padróns do servizo de axuda no fogar de prestación básica e dependencia SAF decembro 2019

Anuncio de cobranza do padrón do mes de decembro de 2019 do SAF a través do programa básico e da Lei da dependencia Anuncio de cobranza A resolución da Alcaldía 53 do 17/01/2020 aprobou os padróns fiscais correspondentes ao mes de decembro do exercicio 2019 do Servizo de Axuda no Fogar, a través da prestación básica e da Lei da dependencia. Exposición Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Recursos Contra a referida liquidación poderá Vde. interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, do 2 de abril, Reguladora das Bases de Réxime Local, tal como preceptúa o artigo 14 da Lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Período de cobro Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Carga de recibos domiciliados Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, do 17 de decembro, xeral tributaria. Mugardos, 20 de xaneiro de 2020. O alcalde Juan Domingo de Deus Fonticoba
23/01/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
DH. W15.68863. Solicitude de autorización de obras para reparación de ponte sobre o río Sieira, no lugar de Prado do Monte, parroquia de Xuño (Santa Mariña), no T. M. de Porto do Son (A Coruña)

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Porto do Son, con NIF e enderezo r/ Campo da Atalaia, s/n, solicita de Augas de Galicia a autorización para a reparación dunha ponte sobre o río Sieira, no lugar de Prado do Monte, parroquia de Xuño (Santa Mariña), T. M. de Porto do Son (A Coruña). O presente anuncio ten por obxecto abrir a regulamentaria información pública que prescribe o artigo 52 do Regulamento do dominio público hidráulico. Expediente: DH. W15.68863. As obras descríbense no proxecto titulado: “Reparación de puente sobre el río Sieira en el lugar de Prado do Monte, parroquia de Xuño, concello de Porto do Son”, de xullo de 2019. En base ao disposto no proxecto orixinal e tendo en conta os problemas que afectaron á estrutura, desenvólvese unha solución que promove a execución dunha nova capa de compresión amarrada á lousa inferior prefabricada, utilizando conectores de aceiro B-500 S de 16 mm de diámetro, dispostos nunha cuadrícula de 1,00 x 1,00 m. Esta lousa estará protexida nos seus frontes por dúas vigas testeiro contra as que se disporán sendos mantos de escolleira formigonada. En canto ao balizamento da vía proponse a substitución da baranda existente por un pretil metálico tipo HIASA PMH-13 e a extensión do tramo protexido fronte a caídas coa instalación de 104,00 ml de barreira metálica tipo BM SNA2/120a. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Porto do Son ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 20 de xaneiro de 2020. Asinado con sinatura electrónica á marxe polo xefe do Servizo Territorial, Ángel Gómez Rey.
23/01/2020 | Administración LocalMunicipal
Cambre
Delegación de funcións da Alcaldía dende o día 24 de xaneiro ao 1 de febreiro de 2020, ambos os dous incluídos, no primeiro tenente de alcalde, don Juan González Leirós

Esta Alcaldía, con data do día 17 de xaneiro de 2020, ditou a resolución número 80/2020 que se transcribe a continuación: “Por motivos persoais non poido exercer as miñas funcións de alcalde dende o día 24 de xaneiro ao 1 de febreiro do ano que andamos, ambos os dous inclusive, segundo o escrito rexistrado de entrada o día 8 de xaneiro de 2020 co número 0/73, polo que, e de conformidade con establecido no artigo 60 de Regulamento orgánico municipal, resolvo: Primeiro. –Delegar a totalidade de funcións que ostenta esta Alcaldía no primeiro tenente de alcalde, don Juan González Leirós, que as exercerá durante o período anteriormente citado. Segundo. –Notifíquese a presente resolución ao interesado, déase conta á Corporación mediante comunicación escrita ao voceiro de cada grupo político, e publíquese no Boletín Oficial da Provincia e taboleiro de anuncios do Concello. Terceiro. –De conformidade co establecido nos artigos 60 e 61 do Regulamento orgánico municipal, a delegación surtirá efectos dende a data que dispón a propia resolución, e o tenente de alcalde que asume as funcións non poderá revogar as delegacións que houbera outorgado o alcalde, en virtude do disposto nos artigos 47, 48 e 49 do propio regulamento.” O que se publica para coñecemento xeral. Cambre, 20 de xaneiro de 2020. O alcalde Óscar A. García Patiño
23/01/2020 | Administración LocalMunicipal
Fisterra
Resolución da Alcaldía do día 17 de xaneiro de 2020 sobre delegacion de funcións do tenente de alcalde Xan Carlos Sar Oliveira no período do 22 ao 24 de xaneiro de 2020 por viaxe oficial a Fitur

EDICTO De conformidade co previsto no art.44-2 do Regulamento de Organización, Funcionamento e Réxime Xurídico das Entidades locais, faise público que mediante Resolución do 17 de xaneiro de 2020 deléganse as funcións da Alcaldía en favor do primer tenente de alcalde, Xan Carlos Sar Oliveira. Fisterra, a 17 de xaneiro de 2020. O ALCALDE José Marcote Suárez
23/01/2020 | Administración LocalMunicipal
Mugardos
Padron do comedor escolar municipal decembro 2019

Anuncio de cobranza do padrón do mes de decembro de 2019 dos servizos de almorzo e xantar do comedor escolar municipal Anuncio de cobranza A resolución da Alcaldía 46 do 17/01/2020 aprobou os padróns fiscais correspondentes ao mes de decembro do exercicio 2019 dos servizos de almorzo e xantar do comedor escolar municipal. Exposición Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Recursos Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, do 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Período de cobro Dous meses, contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Carga de recibos domiciliados Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, do 17 de decembro, xeral tributaria. Mugardos, 17 de xaneiro de 2020. O alcalde Juan Domingo de Deus Fonticoba
23/01/2020 | Administración LocalMunicipal
Frades
Aprobación inicial do orzamento 2020

ANUNCIO Aprobación inicial do orzamento 2020 O orzamento xeral do exercicio 2020 do Concello de Frades, así como o cadro de persoal, foi aprobado inicialmente por acordo do Pleno municipal na sesión ordinaria celebrada o día 17 de xaneiro de 2020, e exponse ao público durante 15 días hábiles, durante os cales os interesados poderán examinalo na Secretaría do Concello, e presentar as reclamacións que estimen oportunas; todo elo en cumprimento do disposto no artigo 169 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Frades, 20 de xaneiro de 2020. O ALCALDE-PRESIDENTE Roberto Rey Martínez
23/01/2020 | Administración LocalMunicipal
Cabana de Bergantiños
Aprobación do padrón fiscal do servizo de axuda no fogar do mes de decembro

EDICTO DE APROBACION DO PADRÓN FISCAL DA TAXA POLA PRESTACIÓN DO SERVIZO DE AXUDA NO FOGAR En data 20 de xaneiro de 2020 o alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP n.º 135, do 17 de agosto de 2014. Visto o informe da traballadora social do Concello, dona Aileen Dkhissi Chaca, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de decembro de 2019. Elaborados os padróns mensuais que conteñen as liquidacións da taxa pola prestación do servizo do SAF no mes de decembro de 2019, en base aos datos facilitados pola traballadora social do Concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. RESOLVO: PRIMEIRO.–Aprobar o padrón mensual da taxa pola prestación do servizo de axuda no fogar correspondentes ao mes de decembro de 2019. O padrón correspondente ao mes de decembro consta de 88 contribuíntes (41 de libre concurrencia e 47 de dependencia) e un importe total de 4.017,97 € (3.249,24 € usuarios de dependencia e 768,73 € usuarios de libre concurrencia). SEGUNDO.–Expoñer ao público os padróns aprobados, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.–O prazo de cobro en período voluntario será de 2 meses dende a publicacion do edicto de aprobación, transcorrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.–Contra as liquidacións incorporadas aos padróns, os interesados poderán interpor recurso preceptivo de reposición ante o Sr. alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da Lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Cabana de Bergantiños, a 20 de xaneiro de 2020. O alcalde Asdo.: José Muíño Domínguez
23/01/2020 | Administración LocalMunicipal
Mugardos
Delegación en concelleiro da representación do Concello na comunidade de propietarios de Eduardo Pondal n.º 1

A N U N C I O O Sr. alcalde do Concello de Mugardos, con data 17.01.2020, ditou a resolución que de seguido se transcribe: “RESOLUCIÓN DA ALCALDÍA N.º 51/2020.–Asunto: DELEGACIÓN DA REPRESENTACIÓN DO CONCELLO NA COMUNIDADE DE PROPIETARIOS DE NORMA BEATRIZ SANCHEZ CABALLERO OSTAFIYCHUK N.º. 1 NO CONCELLEIRO D. JORGE MANUEL KUNTZ PEITEADO Sendo este Concello propietario dun local no edificio sito na rúa Eduardo Pondal núm.1, pola presente e de acordo co establecido no artigo 61.3 da Lei de administración local de Galicia, no artigo 43.3 e 43.5 do Regulamento de organización, funcionamento e réxime xurídico das corporacións locais e no artigo 8 do Regulamento de Organización Municipal (ROM), pola presente R E S O L V O: Primeiro. –Efectuar delegación específica da representación deste Concello na Comunidade de Propietarios de Eduardo Pondal núm.1 no concelleiro delegado de Obras, Servizos e Medioambiente, D. Jorge Manuel Kuntz Peiteado. Segundo. –A delegación específica conterá tódalas facultades delegables para a xestión da representación deste Concello na Comunidade de Propietarios de Eduardo Pondal núm.1, agás a facultade de resolver mediante actos administrativos que afecten a terceiros. Da presente resolución darase conta ó Pleno da Corporación na primeira sesión que éste celebre, notificarase persoalmente ao interesado para a súa aceptación, e publicarase no Boletín Oficial da Provincia, sen prexuízo da súa efectividade dende o día seguinte ó da data da mesma. Mugardos, asinado dixitalmente na data que figura na marxe polo alcalde. Mugardos, 17 de xaneiro de 2020. O ALCALDE Asdo.: JUAN DOMINGO DE DEUS FONTICOBA
23/01/2020 | Administración LocalMunicipal
Curtis
Elección de xuiz de paz substituto do Concello de Curtis

Mediante Decreto da Alcaldía n.º 17 de 16/01/2019, aprobouse a convocatoria para a selección do xuiz de paz titular e substituto que deseguido se transcribe: “(.) PRIMEIRO.–Aprobar a convocatoria para a elección de xuíz de paz substituto do municipio de Curtis, de conformidade co disposto no artigo 101 da Lei orgánica 6/1985, do 1 de xullo, do Poder Xudicial e no Regulamento 3/1995, do 7 de xuño, dos xuíces de paz, conforme ao seguinte: 1.º. Obxecto da convocatoria. Elección de xuíz de paz substituto deste municipio.2.º. Lugar e prazo de presentación de solicitudes. Vinte días hábiles, contados dende o día seguinte ó da publicación deste anuncio no BOP da Coruña. As instancias deberán presentarse no Rexistro Xeral do Concello de Curtis. Tamén poderán remitirse na forma prevista no artigo 16.4 da Lei 39/2015, do 1 de outubro, do procedemento administrativo común das administracións públicas, así como a través da sede electrónica do Concello da Curtis. No caso de non ser presentado no rexistro municipal, os aspirantes deberán remitir un fax (981789578) ou un e-mail ao seguinte correo: concello@curtis. es, coa copia da solicitude debidamente rexistrada o mesmo día da súa presentación. Procederase de igual modo no caso de que a presentación da instancia teña lugar nunha oficina de Correos, remitindo copia da solicitude selada pola oficina.3.º. Requisitos dos aspirantes. a) Ser español. b) Ser maior de idade. c) Non estar incurso en ningunha das causas de incapacidade establecidas no artigo 303 da Lei orgánica do poder xudicial. d) Non estar incurso en ningunha das causas de incompatibilidade ou prohibicións reguladas nos artigos 389 a 397 da Lei orgánica do poder xudicial, e de conformidade co previsto nos artigos 14 e seguintes do Regulamento número 3/1995, do 7 de xuño, dos xuíces de paz.4.º. Documentación a achegar coa solicitude. a) Certificado de nacemento ou copia autenticada do documento nacional de identidade. b) Certificación de antecedentes penais expedida polo Rexistro Central de Penados e Rebeldes, e declaración complementaria á que fai referencia a Lei 68/1980, do 1 de decembro, de non estar inculpado ou procesado. c) Declaración xurada de reunir os requisitos legais para acceder ao nomeamento e non estar incurso en ningunha das causas de incapacidade ou incompatibilidade para exercer o cargo. d) Xustificación de méritos que alegue o solicitante.5.º. Elección e nomeamento. As solicitudes presentadas dentro do prazo establecido someteranse á consideración do Pleno do Concello para a elección da persoa idónea de entre as interesadas co quórum de maioría absoluta dos seus membros. O candidato elixido polo Concello será proposto á Sala de Goberno do Tribunal Superior de Xustiza para o seu nomeamento como xuíz de paz substituto por un período de catro anos. O candidato elixido polo Concello será proposto á Sala de Goberno do Tribunal Superior de Xustiza para o seu nomeamento como xuíz de paz substituto por un período de catro anos. (.)” Curtis, 20 de xaneiro de 2020. O alcalde Javier Francisco Caínzos Vázquez